**ΕΝΩΣΗ ΕΛΕΥΘΕΡΟΕΠΑΓΓΕΛΜΑΤΙΩΝ ΚΑΡΔΙΟΛΟΓΩΝ ΕΛΛΑΔΟΣ (ΕΕΚΕ)**

ΧΑΡ.ΤΡΙΚΟΥΠΗ 12, ΗΛΙΟΥΠΟΛΗ Τ.Κ. 16346, ΤΗΛ.2109924980

**ΠΑΝΕΛΛΗΝΙΑ ΟΜΟΣΠΟΝΔΙΑ ΣΩΜΑΤΕΙΩΝ ΚΛΙΝΙΚΟΕΡΓΑΣΤΗΡΙΑΚΩΝ ΕΙΔΙΚΟΤΗΤΩΝ (ΠΟΣΚΕ)**  
ΧΑΡ.ΤΡΙΚΟΥΠΗ 12,ΗΛΙΟΥΠΟΛΗ  Τ.Κ 16346, ΤΗΛ.210-9959181,FAX:210-9916854

Ημερομηνία 02/01/2025

ΔΕΛΤΙΟ ΤΥΠΟΥ

ΘΕΜΑ: Αναστολή για 1/2/25 της εφαρμογής για ραντεβού μέσω ΗΔΙΚΑ

Σε επικοινωνία με το Υπουργείο Υγείας και τον ΕΟΠΥΥ αναστέλλεται για 1/2/2025 η εφαρμογή της πλατφόρμας για τον προγραμματισμό των ραντεβού μέσω ΗΔΙΚΑ και διασύνδεσης της αποζημίωσης με τον ΕΟΠΥΥ, στο διάστημα δε αυτό θα υπάρξει ενημέρωση των ιατρών για την πλατφόρμα. Διευκρινίστηκε επίσης ότι ο ιατρός προγραμματίζει στην πλατφόρμα της ΗΔΙΚΑ τα ραντεβού των ασθενών του και υπάρχει δυνατότητα σε κενά ραντεβού να κλείνει ραντεβού ένας ασθενής παραμένοντας όμως στην διακριτική ευχέρεια του ιατρού η αποδοχή του ραντεβού.

Η ΠΟΣΚΕ και η ΕΕΚΕ είχαν καταθέσει τις αντιρρήσεις τους για την δυσκολία εφαρμογής της συγκεκριμένης πλατφόρμας με την οποία καλούνται οι κλινικοεργαστηριακοί ιατροί (πχ. Καρδιολόγοι, Πνευμονολόγοι, Φυσίατροι κ.α.) να δηλώσουν ωράριο που θα δέχονται τους ασθενείς, παρόλο που αυτό δεν προβλέπεται στην σύμβαση τους, όπως επίσης και την αδυναμία προγραμματισμού διάρκειας της εξέτασης χωρίς προηγούμενη προσυνεννόηση με τον ασθενή, αφού σε πολλές περιπτώσεις ο ασθενής πρέπει να κάνει και ιατρικές πράξεις όπως πχ. Τρίπλεξ, δοκιμασία κοπώσεως, σπειρομέτρηση κλπ., το πρόβλημα γίνεται δε ποιο έντονο επι ψυχιατρικών ασθενών και της ιδιαιτερότητας τους.

Η αιφνιδιαστική ανακοίνωση του ΕΟΠΥΥ το απόγευμα της παραμονής της Πρωτοχρονιάς, με εφαρμογή της από την επόμενη μέρα δηλαδή σε 12 ώρες, είναι πρωτοφανής. Έχουμε δηλώσει ότι για κάθε αλλαγή στην συνταγογράφηση και στα λειτουργικά προγράμματα πρέπει να υπάρχει διαβούλευση και ενημέρωση και όχι αιφνιδιασμοί για το καλό της Δημόσιας υγείας.

Καλή χρονιά σε όλους και καλή μας δύναμη.

Μετά τιμής

Φ.Ν. Πατσουράκος Αναστάσιος Τσάτσος

Καρδιολόγος – Αρχίατρος ε.α. Πνευμονολόγος

Πρόεδρος Ένωσης Ελευθεροεπαγ/τιών

Καρδιολόγων Ελλάδος (ΕΕΚΕ)

&

Πρόεδρος Πανελλήνιας Ομοσπονδίας Σωματείων Γ. Γραμματέας Πανελλήνιας Ομοσπονδίας

Κλινικοεργαστηριακών Ειδικοτήτων (ΠΟΣΚΕ) Κλινικοεργαστηριακών Ειδικοτήτων (ΠΟΣΚΕ)

Βασίλειος Δημόπουλος

Καρδιολόγος

Γ. Γραμματέας Ένωσης Ελευθεροεπαγ/τιών

Καρδιολόγων Ελλάδος